Supertaal - RDF-voer
type: channel
description: Kom praat saam!
items: TALIEP PETERSEN et al

TALIEP PETERSEN et al
type: item
description: Ja, mens vergeet somtyds om te dink aan watter groot rol al die ander mense speel in die sukses van die werk van mense soos David Kramer. In sy laaste CD bedank hy vir Taliep Petersen en Tully McCully en al die mense wat gehelp het met die liedere. Ek voel juis dat die sukses van enige band, of dit nou U2 of Rolling Stones of David Kramer is, afhang van die kwaliteit en die variasie van die musiek op die agtergrond. Die stem moet, in meeste gevalle, net nog 'n instrument wees, en nie die grootste aantrekkingskrag nie. Ek dink egter dat David Kramer se stem self 'n besondere verskynsel is. Hy sing op verskillende toonhoogtes vir ver- skillende karakters of stemminge. Hy bereik, met verander- ings in sy stem, selfs verskillende politieke effekte. Hy kies ook om in Engels of Afrikaans te sing, met 'n fyn gevoel vir wie sy gehoor gaan wees. "Hekke van Paradise" is in Engels, maar wanneer hy by die refrein kom, dan sing hy in Afrikaans: En ek vra jou mos, ek vra jou mos Ek vra jou mos so nice Hoekom blaf die honde By die hekke van paradise 'n Mens weet vir wie hy hierdie lied sing: 'n geslag vir wie jy net so jammer moet wees as vir hulle swart tyd- genote wat in die sewentiger- en tagtigerjare groot geword het. Gloudina Bouwer
creator: Izak Bouwer
date: 1996-06-15T00:00:00-00:00